Američke inicijative na unapredjenju znanja učenika
Američka vlada predlaže ulaganje na milione dolara za podsticanje nove generacije matematičara, inžinjera, istraživača, i naučnika.
U nedavnim istraživanjima su učenici uzrasta od 15 godina u Sjedinjenim Državama svrstani na 25 mjesto u znanju matematike, i 30 mjesto u drugim naučnim disciplinama medju 57 zemalja koje su učestvovale u Medjunarodnom programu procjenjivanja znanja učenika. Prema više istraživačkih studija učenici srednjih škola u Sjedinjenim Državama zaostaju iza drugih zemalja u matematici i drugim naučnim disciplinama. Sada, brojne agencije američke vlade, medju kojima je i Agencija za istraživanje svemira - NASA, predlažu ulaganje na milione dolara za stvaranje posebnih programa za podsticanje učenika da se oprjedjeljuju za karijeru u oblasti matematike i drugih nauka. Cilj inicijative je podsticanje nove generacije matematičara, inžinjera, istraživača, i naučnika. Učenici učestvuju u eksperimentu kojim se želi provjeriti njihovo znanje, i u isto vrijeme pobuditi interes za nauku, tehnologiju, inžinjering i matematiku. Charles Bolden direktor Američke agencije za istraživanje svemira - NASA, i Lisa Jackson iz Agencije za zaštitu okoline su došli u ovu osnovnu školu u Washingtonu kako bi učenike podstakli da se fokusiraju na karijeru u tim oblastima. "Ako želite biti konkurentni, što više učite tim bolje. Ključno je da se, bez obzira koji nivo obrazovanja odaberete, uključite u laboratorijski rad", kaže Charles Bolden, direktor NASA. U federalnom budžetu za narednu godinu NASA i Agencija za zaštitu okoline su predložili 146 miliona dolara za programe kojim će se podstaći znanje nastavnika i učenika u oblasti naučnih i tehnoloških disciplina. "Mi zaista trebamo doprijeti do učenika u najnižim mogućim razredima. Mi želimo da učenici u srednjim školama i njihovi nastavnici dostignu viši nivo u oblasti matematike i drugih naučnih predmeta, i da nastavnici unaprijede svoja izlaganja u tim oblastima", kaže Bolden. U nedavnim istraživanjima su učenici uzrasta od 15 godina u Sjedinjenim Državama svrstani na 25 mjesto u znanju matematike, i 30 mjesto u drugim naučnim disciplinama medju 57 zemalja koje su učestvovale u Medjunarodnom programu procjenjivanja znanja učenika. Direktor NASA-e, Charles Bolden kaže da to ukazuje da Sjedinjene Države nedovoljno pripremaju učenike i nastavnike kako bi postigli potrebno znanje u oblasti nauke, tehnologije, inžinjeringa i matematike. "Finska predvodi u obrazovanju učenika u matematici i nauci, zajedno sa drugim skandinavskim zemljama, dok su Sjedinjene Države daleko iza njih. Zato su za svaku pohvalu napori predsjednika Baracka Obame - njegovo inistiranje na tehničkom i naučnom obrazovanju, nastojanje da svako dijete u Americi do 2020 ima pristup univerzitetu - za svaku pohvalu, i to je cilj na kojem ćemo u NASA-i raditi kako bi se zaista ostvario." NASA započinje trogodišnji program nazvan "Ljeto inovacija". Program je namjenjen učenicima srednjih škola da tokom ljetnog raspusta učestvuju u kursevima intenzivnog učenja matematike i nauke. To će uključiti i praćenje aktivnosti učenika tokom školske godine. Cilj je unapredjenje uspjeha učenika u predmetima matematike, nauke i tehnologije, dajući im osnove za trajnu profesionalnu karijeru u ekonomiji 21 vijeka zasnovanoj na znanju.